Diari Oficial de la Generalitat Valenciana


Sumari del DOGV 2271, del 20-05-1994 (1994/831482)

DECRET 88/1994, de 10 de maig, del Govern Valencià, pel qual s'aprova la inclusió del I Simposi del Professorat d'Educació Infantil i Primària d'Ensenyaments en Valencià com a activitat susceptible de preu públic i es fixa la seua quantia.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/05/10/88/dof/vci/html**

### Dades del document

Número de DOGV
:   2271

Data del DOGV
:   20-05-1994

Secció del DOGV
:   DISPOSICIONS GENERALS

Número del document
:   1994/831482


Data del document
:   10-05-1994

Organisme emissor
:   Conselleria d'Economia i Hisenda

Tipus de document
:   Decret

DECRET 88/1994, de 10 de maig, del Govern Valencià, pel qual s'aprova la inclusió del I Simposi del Professorat d'Educació Infantil i Primària d'Ensenyaments en Valencià com a activitat susceptible de preu públic i es fixa la seua quantia. [94/3271]  
L'article 3.1 del Decret 73/1991, de 13 de maig, del Govern Valencià, disposa que aquest establirà la relació de béns, serveis i activitats susceptibles de ser retribuïts per mitjà de preus públics. En compliment d'aquest precepte, per mitjà dels Decrets 227/1991, de 9 de desembre, i 159/1992, de 28 de setembre, s'aprovà i amplià aquesta relació. Tenint en compte el que s'ha esmentat anteriorment i vist que està prevista la realització del I Simposi del Professorat d'Educació Infantil i Primària d'Ensenyaments en Valencià, que se celebrarà a Alcoi del 7 al 10 de setembre de 1994, cal l'aprovació per part del Govern Valencià d'aquesta activitat, susceptible de preu públic.  
D'altra banda, la fixació de la quantia dels preus públics, d'acord amb el que disposa l'article 3.2.a) d'aquest Decret 73/1991, de 13 de maig, ha de realitzar-se per decret en els casos en què existisquen raons socials, benèfiques, culturals o d'interés públic que aconsellen establir preus públics inferiors al cost del servei. Per tot això, i atés que en el I Simposi del Professorat d'Educació Infantil i Primària d'Ensenyaments en Valencià, es consideren les raons de tipus cultural i social, és convenient fixar-ne el preu per decret del Govern Valencià. En virtut d'això i a proposta conjunta del conseller d'Economia i Hisenda i del conseller d'Educació i Ciència, i després de la deliberació del Govern Valencià, en la reunió del dia 10 de maig de 1994,  
DECRETE  
Article primer  
Aprovar la inclusió en les relacions aprovades pels Decrets del Govern Valencià 227/1991, de 9 de desembre, i 159/1992, de 28 de setembre, de béns, serveis i activitats suscepti-bles de ser retribuïts per mitjà de preus públics, en l'apartat corresponent a la Conselleria d'Educació i Ciència, com a activitat subjecta a preu públic, del I Simposi del Professorat d'Educació Infantil i Primària d'Ensenyaments en Valencià.  
Article segon  
Aprovar la quantia dels preus públics que s'han de percebre per la Conselleria d'Educació i Ciència i que s'inclouen com a annex d'aquest decret.  
DISPOSICIÓ FINAL  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
Valencia, 10 de maig de 1994  
El president de la Generalitat Valenciana,  
JOAN LERMA I BLASCO  
el conseller d'Economia i Hisenda,  
AURELIO MARTÍNEZ ESTÉVEZ  
El conseller d'Educació I Ciència,  
JOAN ROMERO GONZÁLEZ  
ANNEX  
Relació dels imports dels preus públics que s'han de percebre per la Conselleria d'Educació i Ciència:  
Inscripció Simposi Ensenyaments en Valencià Import  
Inscripció fins al 30 de juny 6.000 pessetes  
Inscripció després del 30 de juny 10.000 pessetes


Còpia Permalink ELI